Liebru tal-muntanji Il-Liebru tal-muntanji ("Lepus timidus") huwa speċi ta' mammiferu plaċentat tal-familja Leporidae, fl-ordni Lagomorpha li jinsab mifrux fit-Tramuntana tal-kontinenti tal-Ewropa u l-Asja b'popolazzjonijiet iżolati. L-isem liebru tal-muntanji ġej mit-tip ta' abitat li jippreferi dan il-liebru, fejn il-biċċa l-kbira tal-popolazzjonijiet jinsabu mifruxa mal-muntanji Ewropej u Ażjatiċi. Il-liebru tal-muntanji żmien ilu kien ikkunsidrat bħala speċi mifruxa fi tliet kontinenti maċ-ċirku polari Artiku kollu iżda illum il-ġurnata l-popolazzjonijiet fit-Tramuntana tal-kontinent tal-Amerika ta' Fuq hija ikkunsidrata bħala speċi għalija il-Liebru tal-Artiku ("Lepus arcticus"). F'sitwazzjoni simili wkoll qiegħda is-sottospeċi Irlandiża "Lepus timidus hibernicus", fejn ħafna xjentisti qegħdin jikkunsidrawha bħala speċi oħra separata.